BRR-KBS-KSL-KTIS บวกต่อ! รับข่าว “อินเดีย” จำกัดส่งออกน้ำตาล
BRR-KBS-KSL-KTIS บวกต่อ! ตามทิศทางราคาน้ำตาลตลาดโลก รับข่าวอินเดียจำกัดการส่งออกน้ำตาลที่ระดับ 10 ล้านตันในฤดูกาลนี้ โดยนับตั้งแต่วันที่ 1 มิ.ย.-31 ต.ค.65
BRR-KBS-KSL-KTIS บวกต่อ! ตามทิศทางราคาน้ำตาลตลาดโลก รับข่าวอินเดียจำกัดการส่งออกน้ำตาลที่ระดับ 10 ล้านตันในฤดูกาลนี้ โดยนับตั้งแต่วันที่ 1 มิ.ย.-31 ต.ค.65
26 พ.ค. 2565

ผู้สื่อข่าวรายงานว่า วันนี้ (26 พ.ค. 2565)  ฃณ เวลา 10:10 น. พบว่า ราคาหุ้นกลุ่มน้ำตาลปรับตัวขึ้นทั่วหน้า ไปในทิศทางราคาน้ำตาลในตลาดโลกพุ่งขึ้น หลังอินเดียประกาศจำกัดการส่งออกน้ำตาลเป็นครั้งแรกในรอบ 6 ปี
สำหรับหุ้นกลุ่มน้ำตาลที่จดทะเบียน (บจ.) ในตลาดหลักทรัพย์ปรับตัวขึ้น นำโดย บริษัท น้ำตาลบุรีรัมย์ จำกัด (มหาชน) หรือ BRR ราคาหุ้นอยู่ที่ระดับ 6.45 บาท บวกไป 0.30 บาท หรือขึ้นไป 4.88% โดยทำจุดสูงสุดที่ 6.50 บาท และทำจุดต่ำสุดที่ 6.30 บาท ด้วยมูลค่าการซื้อขาย 12.93 ล้านบาท
บริษัท น้ำตาลครบุรี จำกัด (มหาชน) หรือ KBS ราคาหุ้นอยู่ที่ระดับ 4.56 บาท บวกไป 0.16 บาท หรือขึ้นไป 3.64% โดยทำจุดสูงสุดที่ 4.56 บาท และทำจุดต่ำสุดที่ 4.44 บาท ด้วยมูลค่าการซื้อขาย 1.46 ล้านบาท
บริษัท น้ำตาลขอนแก่น จำกัด (มหาชน) หรือ KSL ราคาหุ้นอยู่ที่ระดับ 3.90 บาท บวกไป 0.10 บาท หรือขึ้นไป 2.63% โดยทำจุดสูงสุดที่ 3.92 บาท และทำจุดต่ำสุดที่ 3.88 บาท ด้วยมูลค่าการซื้อขาย 12.96 ล้านบาท
บริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) หรือ KTIS ราคาหุ้นอยู่ที่ระดับ 4.96 บาท บวกไป 0.06 บาท หรือขึ้นไป 1.22% โดยทำจุดสูงสุดที่ 5.00 บาท และทำจุดต่ำสุดที่ 4.96 บาท ด้วยมูลค่าการซื้อขาย 1.83 แสนบาท
โดยเบื้องต้นราคาหุ้น  BRR, KBS, KSL และ KTIS ปรับตัวขึ้นสอดคล่องไปในทิศทางเดียวกับราคาน้ำตาลในตลาดโลกพุ่งขึ้นในวันนี้ หลังอินเดียประกาศจำกัดการส่งออกน้ำตาลเป็นครั้งแรกในรอบ 6 ปี
ทั้งนี้ ราคาสัญญาน้ำตาลที่มีการซื้อขายในตลาดลอนดอนพุ่งขึ้นกว่า 1% ในวันนี้ ขานรับมาตรการจำกัดการส่งออกน้ำตาลของอินเดีย หลังจากรัฐบาลอินเดียออกแถลงการณ์จำกัดการส่งออกน้ำตาลเป็นครั้งแรกในรอบ 6 ปีในวันนี้เพื่อสกัดการพุ่งขึ้นของราคาน้ำตาลภายในประเทศ
โดยแถลงการณ์ระบุว่า อินเดียจะจำกัดการส่งออกน้ำตาลที่ระดับ 10 ล้านตันในฤดูกาลนี้ โดยนับตั้งแต่วันที่ 1 มิ.ย.-31 ต.ค. บริษัทส่งออกของอินเดียจะต้องได้รับใบอนุญาตจากรัฐบาลก่อนที่จะทำการส่งออกน้ำตาลไปยังต่างประเทศ
สำหรับก่อนหน้านี้ รัฐบาลอินเดียมีแผนจำกัดการส่งออกที่ระดับ 8 ล้านตัน แต่ได้ตัดสินใจเพิ่มการส่งออกเป็น 10 ล้านตัน เนื่องจากมีการปรับเพิ่มตัวเลขคาดการณ์ผลผลิตน้ำตาลภายในประเทศ
ทั้งนี้ สมาคมโรงฟอกน้ำตาลอินเดียได้ปรับตัวเลขคาดการณ์ผลผลิตน้ำตาลในปีนี้สู่ระดับ 35.5 ล้านตัน จากเดิมที่ระดับ 31 ล้านตัน
อีกทั้งมีการคาดการณ์กันว่า หลังจากที่จำกัดการส่งออกน้ำตาลที่ระดับ 10 ล้านตันในฤดูกาลนี้ จะทำให้อินเดียมีสต็อกน้ำตาลราว 6 ล้านตัน ณ วันที่ 1 ต.ค. ซึ่งเป็นช่วงเริ่มต้นฤดูกาล 2565/66 โดยจะเพียงพอสำหรับความต้องการบริโภคในช่วงเทศกาลในไตรมาส 4/2565
ทั้งนี้ อินเดียเป็นประเทศที่ผลิตน้ำตาลมากที่สุดในโลก และส่งออกสูงเป็นอันดับ 2 รองจากบราซิล